Milivoje Marković
<s>Milivoje Mića Marković (Zagreb, 20. mart 1939 — Beograd, 5. jul 2017) je bio srpski kompozitor.</s><s>Najpoznatiji kao autor muzike za legendarnu televizijsku seriju Otpisani.</s>

<s>Biografija 
Milivoje Mića Marković rođen je 20. marta 1939. u Zagrebu, a gimnaziju i Muzičku školu "Franjo Kuhac" pohađao je u Osijeku.</s>

<s>U Beograd dolazi 1957. godine i nakon položene audicije postaje član Udruženja džez muzičara Beograda.</s><s>Upisao je studije prava i paralelno nastavio školovanje u muzičkoj školi Josip Slavenski gde je 1959. godine diplomirao.</s><s>Predvodio je Big bend u Beogradu.</s><s>Bio je muzički urednik na Televiziji Beograd, a tokom rada na televiziji bio je i autor i voditelj niza emisija, među kojima je najzanimljivija saradnja sa Mićom Orlovićem kao koautorom brojnih kvizova.</s>

<s>Godine 1972. godine napisao je muziku za film i TV seriju Otpisani.</s><s>Muzika je snimljena na mikseti koja je ručno pravljena i imala je keramičke cevi.</s>

<s>Zajedno sa Stjepkom Gutom osnovao je Marković-Gut sekstet sa kojim je nastupao na evropskim džez festivalima i snimili pet samostalnih LP-ja.</s><s>Sa Milošem Petrovićem osniva "M&P South Quartet“", etno-džez orijentacije, koji je snimio dva CD-a.</s><s>Autor je plana i programa nastave za džez klarinet i saksofon, objavljen u Prosvetnom glasniku Republike Srbije.</s><s>Držao je klasu saksofona i klarineta na Muzičkoj školi "Stanković" u Beogradu.</s><s>Tokom karijere stekao je više nagrada i priznanja.</s>

<s>Oženjen je pevačicom Radmilom Mikić.</s>

<s>Reference</s>

<s>Spoljašnje veze 
 U džez me uveo veliki Glen Miler, Politika, 12. 5. 2012.</s>

<s>Srpski kompozitori
Jugoslavenski kompozitori
Biografije, Zagreb</s>

